રાજકોટ તા. ૫: ઘંટેશ્વર એસઆરપી કેમ્પમાં રહેતાં અને એસઆરપી ગ્રુપ-૧૩માં હેડકોન્સ્ટેબલ તરીકે ફરજ બજાવતાં અનુસુચિત જાતિના ભુપતભાઇ કાળાભાઇ સાગઠીયા (ઉ.૫૫)નો પુત્ર વિજય અઠવાડીયા પહેલા કોન્સ્ટેબલ આહિર યુવાનની દિકરીને ભગાડી ગયો હોઇ અને લવમેરેજ કરી લીધા હોઇ તેનો ખાર રાખી ભુપતભાઇનું યુવતિના ભાઇના ઇશારે અજાણ્યા શખ્સોએ સ્કોર્પિયોમાં અપહરણ કરી ગવરીદળ, કાગદડી લઇ જઇ ધોકા-પાઇપથી માર મારી તેમજ એક શખ્સે લમણે રિવોલ્વર રાખી દઇ 'તારા દિકરાને તાત્કાલીક બોલાવી લેજે, નહિતર આનાથી મારી નાંખશું' તેવી ધમકી આપી કાગદડી નજીક ફેંકીને ભાગી જતાં તે સારવાર માટે દાખલ થતાં પોલીસે ગુનો નોંધી આરોપીઓની શોધખોળ હાથ ધરી છે.